
Rīgā						 	      2026. gada 15. septembrī plkst. 16:30

Sēdē piedalās:
Iepirkuma komisijas priekšsēdētājs – Dzintars Pentjušs
Iepirkuma komisijas priekšsēdētāja vietniece – Aija Berga
Iepirkuma komisijas, turpmāk arī “komisija”, locekļi:
Uldis Dreimanis
Laura Prikule

Pieaicinātais eksperts:
Krišjānis Konuševskis

Sēdi vada iepirkuma komisijas priekšsēdētājs  – Dz.Pentjušs
Sēdi protokolē iepirkuma komisijas loceklis – U.Dreimanis 

Komisijas izveidošanas pamatojums: valdes priekšsēdētāja 2026.gada 16.februāra rīkojums Nr. 01-05-01/2026/23.

Sēde notiek attālināti, izmantojot videokonferences režīmu.

Darba kārtība:
1. Saņemtā jautājuma izskatīšana, atbildes sniegšana.

Saskaņā ar Publisko iepirkumu likuma (turpmāk – PIL) 26. panta pirmo daļu iepirkuma komisija ir lemttiesīga, ja tās sēdē piedalās vismaz divas trešdaļas komisijas locekļu, bet ne mazāk kā trīs locekļi (ņemot vērā, ka komisijā ir 5 (pieci) balsstiesīgi locekļi, tad ne mazāk kā 4 (četri) locekļi). Tiek konstatēts, ka sēdē piedalās 4 (četri) balsstiesīgi komisijas locekļi, līdz ar to iepirkuma komisija ir lemttiesīga.
Par darba kārtības 1.punktu
Iepirkumu komisija 14.09.2026. EIS e-konkursu apakšsistēmā www.eis.gov.lv saņēma ieinteresētā piegādātāja jautājumu par iepirkuma “Videonovērošanas komponenšu iegāde”, ID Nr. LVRTC 2026/30, (turpmāk – iepirkums),  nolikumu.
Komisijas locekļi apspriež uzdoto jautājumu un sagatavo atbildi uz to:
	Jautājums
	Atbilde

	Nolikuma 6. pielikuma „Tehniskā specifikācija-tehniskais piedāvājums” 4. tabulas (Tehniskās specifikācijas 3. tipa VNK) 4.12. apakšpunktā ir izvirzīta prasība, ka iekārtai “jāatbalsta elektrobarošana izmantojot PoE IEEE 802.3bt standartus.”
Saskaņā ar pasūtītāja iepriekš sniegto skaidrojumu, šāda prasība pamatota ar to, ka 3. tipa VNK ar 4 sensoriem un infrasarkano apgaismojumu var patērēt līdz 52–60 W.
Tomēr vēršam uzmanību, ka tirgū pieejamās augstas kvalitātes kameras, piemēram, AXIS P3747-PLVE, pilnībā atbilst visām 3. tipa VNK prasībām, taču to maksimālais elektroenerģijas patēriņš ar ieslēgtiem IR prožektoriem ir tikai aptuveni 25 W. Tas nozīmē, ka pilnībā pietiek ar PoE IEEE 802.3at standartu, kas ļauj ietaupīt gan elektroenerģiju, gan budžeta līdzekļus.
Ņemot vērā, ka šādai kamerai nav nepieciešams PoE 802.3bt standarts, lūdzam pasūtītāju pamatot, kādi ir objektīvi kritēriji, uz kuru pamata šāda kamera (vai līdzvērtīga) varētu tikt noraidīta, un vai nolikumā nevarētu atļaut arī PoE IEEE 802.3at standartu?
	Norādītajam kameras modelim neatbilst apkārtējās vides apstākļu ierobežojums Tehniskās specifikācijas 1.3. punktam, kas nosaka, ka iekārtai jādarbojas no -40 līdz +50 grādu temperatūrā. Bet piedāvātās iekārtas datu lapa norāda, ka tā darbojas šādā temperatūrā, vienīgi, PTR funkcionalitāte un  tās ieslēgšanai nepieciešamā temperatūra ir ne zemāka kā -30 grādi.
Pasūtītājs atkārtoti norāda, ka gan tā veiktā tirgus izpēte, gan izveidotais tehnoloģiskais risinājums un vajadzības noteic, ka minētajam videonovērošanas kameru tipam ir nepieciešams PoE 802.3bt standarts, lai nodrošinātu Pasūtītāja vajadzību izpildi.



Iepirkuma komisija vienbalsīgi ar  4 (četrām) balsīm “par” nolēma:
0. Apstiprināt sagatavoto atbildi uz uzdoto jautājumu.
0. Ievietot šī protokola izrakstu EIS e-konkursu apakšsistēmā www.eis.gov.lv.
0. Uzdot U.Dreimanim veikt 1.2.punktā minēto darbību.

[…]


Iepirkuma komisijas priekšsēdētājs			(paraksts)	Dz.Pentjušs
Iepirkuma komisijas priekšsēdētāja vietniece	(paraksts)	A.Berga
Iepirkuma komisijas loceklis, protokolētājs		(paraksts)	U.Dreimanis
Iepirkuma komisijas locekle				(paraksts)	L.Prikule


Protokols parakstīts elektroniski ar drošu elektronisko parakstu. Sēdes datums un laiks norādīts protokola ievaddaļā.

IZRAKSTS PAREIZS
Valsts akciju sabiedrība „Latvijas Valsts radio un televīzijas centrs”
Rīgā, Iepirkumu komisijas loceklis Uldis Dreimanis
Šis dokuments ir apliecināts elektroniski ar drošu elektronisko parakstu un satur laika zīmogu. Apliecinājuma datums ir parakstītāja laika zīmoga datumu.

